امور صارفین، خوراک اور عوامی تقسیم کی وزارت
پچھلے سال کے مقابلے اس سال اسی مدت کے دوران 16.56 فیصد زیادہ دھان کی خرید ہوئی
رواں خریف مارکیٹنگ سیزن کے دوران دھان کی ریکارڈ خرید کی گئی
کل 658.61 لاکھ میٹرک ٹن کی خرید میں سے، اکیلے پنجاب سے 202.82 لاکھ میٹرک ٹن کی خرید ہوئی، جو کہ کل خرید کا 30.79 فیصد ہے
سرکاری ایجنسیوں کے ذریعہ 309307.12 میٹرک ٹن دال اور تلہن کی خرید کی گئی
ایم ایس پی پر دالوں اور تلہن کی خرید سے 167752 کسانوں کو فائدہ ہوا
کپاس کی 26705.19 کروڑ روپے قیمت کی 9168064 گانٹھوں کی خرید کی گئی
رواں خریف مارکیٹنگ سیزن  21-2020 میں حکومت پچھلے سال کی ہی طرح اس بار بھی موجودہ ایم ایس پی اسکیموں کے مطابق کسانوں سے ایم ایس پی خریف 21-2020 کی فصلیں خرید رہی ہے۔
خریف 21-2020 کے لئے دھان کی خرید کا سلسلہ پنجاب ، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر ، کیرالہ ، گجرات ، آندھراپردیش، چھتیس گڑھ، اوڈیشہ، مدھیہ پردیش، مہاراشٹر، بہار، جھارکھنڈ، آسام، کرناٹک ، مغربی بنگال اور تریپورہ جیسی ریاستوں اور مرکز کے زیرانتظام علاقو ں میں بدستور جاری ہے اور 22 فروری 2021 تک 658.61 لاکھ میٹرک ٹن دھان کی خرید ہوچکی ہے۔ یہ پچھلے سال اسی مدت کے دوران 565.03 لاکھ میٹرک ٹن کی خرید سے 16.56 فی صد زیادہ ہے۔ کل 658.61 لاکھ میٹرک ٹن کی خرید میں سے اکیلے پنجاب سے202.82 لاکھ میٹرک ٹن کی خرید ہوئی ہے جو کہ کل خرید کا 30.79 فی صد ہے۔
رواں خریف مارکیٹنگ سیزن میں 124345.66 کروڑ قیمت کی ایم ایس پی خرید سے تقریباً 95.23 لاکھ کسانوں کو پہلے ہی فائدہ ہوچکا ہے۔
ْ
اس کے علاوہ ریاستوں سے حاصل ہونے والی تجویز کی بنیاد پر تمل ناڈو، کرناٹک ، مہاراشٹر، تلنگانہ، گجرات، ہریانہ، اترپردیش، اوڈیشہ، راجستھان، اور آندھراپردیش کو پرائس سپورٹ اسکیم  کے تحت خریف مارکیٹنگ سیزن 2020 کے لئے دال اور تلہن کی 51.92 لاکھ میٹرک ٹن کی خرید کو منظوری دی جاچکی ہے۔ آندھرپردیش ،کرناٹک، تمل ناڈو اور کیرالہ کو بھی 1.23 لاکھ میٹرک ٹن کوپرا کی خرید کی منظوری دی گئی ہے۔ اس کے علاوہ متعلقہ ریاستوں کی تجویز کی بنیاد پر گجرات، مدھیہ پردیش، اترپردیش، مہاراشٹر ، آندھراپردیش،کرناٹک، تلنگانہ اور تملناڈو کو ربیع مارکیٹنگ سیزن 21-2020 کے لئے 26.69 لاکھ میٹرک ٹن دال اور تلہن کی خرید کی منظوری دی گئی ہے۔ دیگر ریاستوں /مرکز کے زیر انتظام علاقوں کو بھی پی ایس ایس کے تحت دال، تلہن اور کوپرا کی خرید کے لئے تجویز موصول ہونے پر منظوری دے دی جائے گی تاکہ سال 21-2020 کے لئے سیدھے رجسٹرڈ کسانوں سے نوٹی فائی ایم ایس پی پر ان فصلوں کا ایف اے کیو گریڈ خریدا جاسکے ، اگر بازار کی قیمت ایم ایس پی سے نیچے جاتی ہے تو متعلقہ ریاستوں /مرکز کے زیرانتظام علاقوں میں نوٹی فائیڈ کٹائی کے موسم کے دوران ریاست کے ذریعہ نامزد کی گئی خریدار ایجنسیوں کے توسط سے مرکزی نوڈل ایجنسیوں کے ذریعہ یہ خریدکی جائے گی۔
حکومت نے اپنی نوڈل ایجنسیوں کے ذریعہ 22 فروری 2021 تک 1665.82 کروڑ روپے ایم ایس پی قیمت کی 309307.12 میٹرک ٹن مونگ ، اڑد ، ارہر، مونگ پھلی او ر سویا بین کی خرید کی ہے، جس سے تمل ناڈو، کرناٹک، آندھراپردیش، مہاراشٹر، گجرات، اترپردیش، ہریانہ اور راجستھان کے 167752 کسانوں کو خریف 21-2020 کے تحت فائدہ حاصل ہوچکا ہے۔ اس کے علاوہ 0.19 کروڑ روپے قیمت کی ایم ایس پر 37.85 میٹرک ٹن چنا کی خرید سے ربیع 21-2020 کے دوران آندھراپردیش کے 23 کسانوں کو فائدہ ہوگا۔
اسی طرح 52.40 کروڑ روپے ایم ایس پی قیمت کے 5089 میٹرک ٹن کوپرا  کی خرید سے 22 فروری 2021 تک کرناٹک اور تمل ناڈو کے 3961 کسانوں کو فائدہ ہوا ہے۔متعلقہ ریاستوں/مرکز کے زیر انتظام علاقوں کی حکومتیں دال او رتلہن کی آمد کی بنیاد پر متعلقہ ریاستوں کی طے کردہ تاریخ سے خریداری کرنے کے لئے ضروری انتظامات کرنے میں مصروف ہیں۔
پنجاب ، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھراپردیش، اوڈیشہ اور کرناٹک میں ایم ایس پی کے تحت کپا س کے خرید کا سلسلہ حسب معمول جاری ہے۔ 22 فروری 2021 تک 26705.19 کروڑ روپے قیمت کی 9168064 کپاس کی گانٹھیں خریدی جاچکی ہیں جس سے 1895966 کسانوں کو فائدہ ہوا ہے۔